
[bookmark: _GoBack]EXPUNERE DE MOTIVE
1.	CONTEXTUL PROPUNERII
•	Temeiurile și obiectivele propunerii
Acordul de parteneriat în domeniul pescuitului sustenabil (APPS) dintre Uniunea Europeană și Seychelles[footnoteRef:1] a intrat în vigoare la 24 februarie 2020 pentru o durată de șase ani și poate fi reînnoit tacit pentru perioade suplimentare de șase ani. [1: 	EUR-Lex - 22023A0322(01) - RO - EUR-Lex.] 

Pe baza Deciziei Consiliului din 23 iunie 2025[footnoteRef:2] de autorizare a deschiderii negocierilor în numele Uniunii Europene cu privire la un nou protocol de punere în aplicare a Acordului de parteneriat în domeniul pescuitului sustenabil cu Republica Seychelles și a directivelor de negociere cuprinse în această decizie, Comisia a purtat negocieri cu Republica Seychelles (denumită în continuare „Seychelles”). După încheierea acestor negocieri, la 1 aprilie 2026, negociatorii au parafat un protocol. Noul protocol acoperă o perioadă de patru ani de la data aplicării provizorii prevăzute la articolul 19, și anume data semnării de către părți. [2: 	Ares(2025)5139411.] 

Obiectivul noului protocol este de a acorda posibilități de pescuit navelor Uniunii în zonele de pescuit din apele Seychelles, în conformitate cu avizele științifice și recomandările organizației regionale de gestionare a pescuitului relevante, Comisia Tonului din Oceanul Indian (IOTC). Noul protocol prevede următoarele posibilități de pescuit:
– 30 de nave de pescuit ton cu plasă-pungă;
[bookmark: _Hlk225515659]– 8 nave de pescuit cu paragate plutitoare.
Obiectivul propunerii este să se repartizeze aceste posibilități de pescuit între statele membre.
•	Coerența cu dispozițiile de politică deja existente în domeniul de politică vizat
[bookmark: _Hlk177838150]Principalul obiectiv al noului protocol la acord este de a oferi un cadru actualizat care să țină seama de prioritățile politicii comune în domeniul pescuitului (PCP) și de dimensiunea externă. Acest lucru va contribui la continuarea și consolidarea parteneriatului strategic dintre Uniunea Europeană și Seychelles.
Noul protocol prevede posibilități de pescuit pentru navele din Uniune. El se bazează pe cele mai bune avize științifice disponibile și pe recomandările formulate de IOTC. 
•	Coerența cu alte politici ale Uniunii
[bookmark: _Hlk225783453]Negocierea unui nou protocol de punere în aplicare a Acordului de parteneriat în domeniul pescuitului sustenabil cu Seychelles face parte din acțiunea externă a UE față de țările din Organizația statelor din Africa, zona Caraibilor și Pacific (OSACP) și ține seama de obiectivele Uniunii, în special în ceea ce privește respectarea principiilor democratice și a drepturilor omului.
2.	TEMEI JURIDIC, SUBSIDIARITATE ȘI PROPORȚIONALITATE
•	Temei juridic
Temeiul juridic ales este articolul 43 alineatul (3) din Tratatul privind funcționarea Uniunii Europene (TFUE), care prevede că Consiliul adoptă, la propunerea Comisiei, o serie de măsuri privind repartizarea de posibilități de pescuit.
•	Subsidiaritatea
Propunerea intră în sfera de competență exclusivă a Uniunii Europene, astfel cum se menționează la articolul 3 alineatul (1) litera (d) din TFUE. În consecință, principiul subsidiarității nu se aplică.
•	Proporționalitatea
Propunerea este proporțională cu obiectivul de stabilire a unui cadru de guvernanță juridic, economic, social și de mediu pentru activitățile de pescuit desfășurate de navele Uniunii în apele țărilor terțe, stabilit la articolul 31 din Regulamentul (UE) nr. 1380/2013 privind politica comună în domeniul pescuitului.
3.	REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
•	Evaluările ex post/verificările adecvării legislației existente
În 2025, Comisia a efectuat o evaluare ex post a protocolului actual la APPS încheiat cu Seychelles, precum și o evaluare ex ante a unei eventuale reînnoiri a protocolului. Concluziile evaluării sunt prezentate într-un document de lucru al serviciilor Comisiei din 25 iunie 2025[footnoteRef:3]. [3: 	eur-lex.europa.eu/legal-content/EN/TXT/PDF/?uri=CELEX:52025SC0136] 

Evaluarea a concluzionat că sectorul pescuitului din Uniune este foarte interesat să desfășoare activități în Republica Seychelles și că reînnoirea Protocolului este în interesul ambelor părți. În plus, reînnoirea Protocolului ar contribui și la consolidarea monitorizării, a controlului și a supravegherii și la îmbunătățirea guvernanței sectorului pescuitului din regiune.
[bookmark: _Hlk228000124][bookmark: _Hlk228000158][bookmark: _Hlk228000179]Pentru Uniune, este important să mențină un instrument care permite o cooperare sectorială aprofundată cu Republica Seychelles – un actor strategic la nivel subregional, datorită zonei de pescuit aflate sub jurisdicția sa, și un aliat important în cadrul IOTC. În plus, pentru flota Uniunii, acest lucru înseamnă menținerea accesului la o zonă de pescuit importantă pentru derularea strategiilor de exploatare într-un cadru juridic internațional multianual. De asemenea, importanța Republicii Seychelles în ceea ce privește prelucrarea tonului capturat în Oceanul Indian și exporturile ulterioare de produse din ton către Uniune sporește relevanța noului Protocol avut în vedere, atât pentru industria pescuitului din Uniune, cât și pentru țara parteneră. În ceea ce privește autoritățile din Seychelles, scopul este de a menține relațiile cu Uniunea pentru a consolida, printre altele, guvernanța oceanelor, beneficiind astfel de un sprijin sectorial dedicat care prevede oportunități multianuale de finanțare.
•	Consultările cu părțile interesate
În cadrul evaluării au fost consultate statele membre, reprezentanți ai industriei, organizații internaționale ale societății civile, precum și administrația pescuitului și reprezentanți ai societății civile din Seychelles. 
•	Obținerea și utilizarea expertizei
Comisia a apelat la serviciile unui consultant independent pentru a efectua evaluările ex post și ex ante, în conformitate cu dispozițiile articolului 31 alineatul (10) din Regulamentul (UE) nr. 1380/2013 privind politica comună în domeniul pescuitului.
•	Evaluarea impactului
Nu se aplică.
•	Adecvarea reglementărilor și simplificarea
Nu se aplică.
•	Drepturile fundamentale
[bookmark: _Hlk177838331]Acordul de parteneriat în domeniul pescuitului sustenabil conține o clauză privind consecințele încălcării drepturilor omului și a principiilor democratice.
4.	IMPLICAȚIILE BUGETARE
Propunerea de regulament nu are implicații pentru bugetul Uniunii.
5.	ALTE ELEMENTE
•	Planuri de punere în aplicare și modalități de monitorizare, evaluare și raportare
Prezenta procedură este demarată în paralel cu procedurile legate de Decizia Consiliului privind semnarea, în numele Uniunii, și aplicarea provizorie a Protocolului de punere în aplicare a Acordului de parteneriat în domeniul pescuitului sustenabil dintre Uniunea Europeană și Republica Seychelles (2026-2030), precum și cu decizia Consiliului privind încheierea acestuia. Regulamentul se aplică de la data aplicării provizorii a protocolului.

2026/0108 (NLE)
Propunere de
REGULAMENT AL CONSILIULUI
privind repartizarea posibilităților de pescuit prevăzute în Protocolul privind punerea în aplicare a Acordului de parteneriat în domeniul pescuitului durabil dintre Uniunea Europeană și Republica Seychelles (2026-2030)
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 43 alineatul (3),
având în vedere propunerea Comisiei Europene,
întrucât:
(1)	Comisia a negociat, în numele Uniunii Europene, un nou protocol de punere în aplicare a Acordului de parteneriat în domeniul pescuitului sustenabil dintre Uniunea Europeană și Republica Seychelles pentru o perioadă de patru ani (denumit în continuare „protocolul”).
(2)	Acest protocol înlocuiește ultimul protocol de punere în aplicare a Acordul de parteneriat în domeniul pescuitului sustenabil dintre Comunitatea Europeană și Republica Seychelles[footnoteRef:4], care a fost semnat la 24 februarie 2020 pentru o durată de șase ani și a expirat la 23 februarie 2026. [4: 	Acord de parteneriat în domeniul pescuitului durabil între Uniunea Europeană și Republica Seychelles, JO L 60, 28.2.2020, pp. 5 – ELI: http://data.europa.eu/eli/agree_internation/2020/272/oj] 

(3)	După încheierea acestor negocieri, la 1 aprilie 2026 a fost parafat noul protocol.
(4)	La [...], Consiliul a adoptat Decizia (UE) [...] [notă de subsol] privind semnarea și aplicarea provizorie a noului protocol, sub rezerva încheierii sale la o dată ulterioară.
(5)	Posibilitățile de pescuit prevăzute de protocol ar trebui să fie repartizate între statele membre pentru întreaga perioadă de aplicare a protocolului.
(6)	Prezentul protocol ar trebui să intre în vigoare cât mai curând posibil, având în vedere importanța economică a activităților de pescuit ale Uniunii în zona de pescuit a Seychelles și necesitatea de a se reduce pe cât posibil durata de întrerupere a acestor activități.
(7)	La articolul 19 din protocol se prevede aplicarea provizorie a protocolului de la data semnării acestuia pentru a permite desfășurarea activităților de pescuit de către navele din Uniune. Prin urmare, prezentul regulament ar trebui să se aplice de la aceeași dată,
ADOPTĂ PREZENTUL REGULAMENT:
Articolul 1
Posibilitățile de pescuit prevăzute în Protocolul de punere în aplicare a Acordului de parteneriat în domeniul pescuitului sustenabil dintre Uniunea Europeană și Republica Seychelles (denumit în continuare „protocolul”) se repartizează între statele membre după cum urmează:
(a)	nave de pescuit ton cu plasă-pungă: 
Spania: 17 nave 
Franța: 12 nave 
Italia: 1 nave 
(b)	 nave cu paragate plutitoare: 
Spania: 2 nave 
Franța: 4 nave 
Portugalia: 2 nave

Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre. Regulamentul se aplică de la data semnării protocolului. 
Adoptat la Bruxelles,
	Pentru Consiliu
	Președintele

